અમદાવાદ: નિઃસહાય અને પરિવારવિહોણી યુવતીઓ અને મહિલાઓ માટેનું આશ્રયસ્થાન એવા પાલડીના વિકાસગૃહમાં યુવતી સાથે દુષ્કર્મની ઘટના સામે આવતાં વિકાસગૃહ ફરી એક વાર ચર્ચાનો વિષય બન્યું છે. થોડા દિવસ અગાઉ ત્રણ કિશોરીઓ વિકાસગૃહમાંથી નાસી છૂટી હતી. આવી ઘટનાઓને લઇને ઝોન-૭ ડીસીપી વિધિ ચૌધરીએ વિકાસગૃહના સત્તાધીશો સાથે ગઇ કાલે એક મિટિંગ યોજી હતી, જેમાં સુરક્ષાને લઇ સૂચનો કર્યાં હતાં.